ปชป.ประชุมใหญ่เลือก กก.บห.พรรค อภิสิทธิ์ฉลุยพร้อมยึดทีมรอง หน.ภาค
ปชป. จัดประชุมใหญ่วิสามัญเลือก กก.บห.ใหม่ อภิสิทธิ์ ฉลุยรักษาเก้าอี้ พร้อมทีมงานรองหัวหน้าภาค ขณที่ วรงค์ - อลงกรณ์ ถอนตัว ด้านกลุ่ม นิวเด็มร่วมงาน พีอาร์เปิดโครงการคนรุ่นใหม่ปชป. สำหรับการลงคะแนนได้ยืมเครื่องลงคะแนน กกต,เมื่อเวลา 09.00 น. วันที่ 11 พ.ย. ที่โรงแรมมิราเคิล แกรนด์ พรรคประชาธิปัตย์จัดการประชุมใหญ่วิสามัญครั้งที่ 2 /2561 เพื่อเลือกตั้งหัวหน้าพรรคและคณะกรรมการบริหาร(กก.บห.) พรรคชุดใหม่ จำนวน 41 คน ตามข้อบังคับพรรคใหม่ เพื่อสอดคล้องกับกฎหมายพรรคการเมืองใหม่ รวมถึงการเลือกตั้งคณะกรรมการสรรหาผู้สมัครรับเลือกตั้งส.ส.ชุด 11 คน  โดยมีองค์ประชุมจำนวน 304 คน จากอดีตหัวหน้าพรรค กรรมการบริหารพรรค อดีตส.ส. อดีตรัฐมนตรี ประธานสาขาพรรค และตัวแทนองค์กรปกครองส่วนท้องถิ่นที่ลงสมัครในนามพรรค ซึ่งต้องได้รับเสียงสนับสนุนหรือผู้รับรองในที่ประชุมใหญ่เกินกึ่งหนึ่งคือ 152 คน ทั้งนี้ ข้อบังคับพรรคกำหนดให้การลงคะแนนเสียงใช้ แบ่งเป็น 2 กลุ่ม คือ 1.กลุ่มอดีตส.ส.จากการเลือกตั้งครั้งล่าสุด ปี 2554 มีน้ำหนักที่ ร้อยละ 70 มีรวม 143 คน 2. กลุ่มอื่นๆ อาทิ อดีตรัฐมนตรี อดีตกก.บห.พรค และตัวแทนประธานสาขาพรรค หรือตัวแทนท้องถิ่น มีน้ำหนักร้อยละ 30 โดยบรรยากาศในงานเป็นไปอย่างคึกคัก มีอดีตส.ส. สมาชิกพรรค และผู้ติดตาม เข้าร่วมกว่า 500 คน ,นพ.วรงค์ เดชกิจวิกรม อดีตส.ส.พิษณุโลก อดีตผู้สมัครชิงตำแหน่งหัวหน้าพรรค เบอร์ 2 พร้อมกลุ่มเพื่อนหมอวรงค์ และนายอลงกรณ์ พลบุตร อดีตผู้สมัครชิงตำแหน่งหัวหน้าพรรคเบอร์ 3 มาร่วมประชุมด้วย รวมถึงกลุ่มคนรุ่นใหม่ของพรรคที่ใช้ชื่อว่า นิวเด็ม (New Dem) ก้าวนอกกรอบ อาทิ พริษฐ์ วัชรสินธุ หรือไอติม นายสรรเพชร บุญญามณี นายคณวัฒน์ จันทรลาวัณย์ หรือหมอเอ้ก จักษุแพทย์จากรพ.จุฬาลงกรณ์ และนายสุรบถ หลักภัย หรือปลื้ม บุตรนายชวน หลักภัย มาร่วมงานนี้และประชาสัมพันธ์เปิดตัวสมาชิกและแนวนโยบายจากคนรุ่นใหม่ ‪ในวันที่ 13 พฤศจิกายน‬นี้ ‪เวลา 10.00 น.‬ ที่พรรคประชาธิปัตย์ด้วย,กระทั่ง 10.00 น. นายจุรินทร์ ลักษณวิศิษฏ์ ในฐานะรักษาการหัวหน้าพรรคประชาธิปัตย์ ประธานในที่ประชุมแจ้งให้ที่ประชุมรับทราบผลการหยั่งเสียงลงคะแนนเลือกตั้งหัวหน้าพรรค เมื่อวันที่ 10 พ.ย.ที่ผ่านมาว่า นายอภิสิทธิ์ เวชชาชีวะ เป็นผู้ได้รับคะแนนสูงสุด  พร้อมกับขอให้ที่ประชุมแต่งตั้งคณะกรรมการการเลือกตั้งของพรรค 5 คนเพื่อดูแลการเลือกตั้งในการประชุมครั้งนี้ คือ นายไตรรงค์ สุวรรณคีรี นายเทอดพงษ์ ไชยนันท์ นายสุทัศน์ เงินหมื่น นายชุมพล กาญจนะและนายวิรัช ร่มเย็น โดยการลงคะแนนเลือกตั้งทางพรรคได้ยืมเครื่องลงคะแนนอิเล็กทรอนิกส์ของคณะกรรมการการเลือกตั้ง (กกต.) รวม 44 เครื่องมาใช้ ซึ่งถือเป็นครั้งแรกที่พรรคเลือกกก.บห.พรรคโดยใช้อุปกรณ์อิเล็กทรอนิกส์,โดยก่อนเริ่มเลือกตั้งตำแหน่งหัวหน้าพรรค นายอลงกรณ์ พลบุตร ได้เสนอชื่อนายอภิสิทธิ์ ขณะที่นายสงกรานต์ ตั้งจิตติสุทธิภากร อดีตส.ส.นครสวรรค์ พรรคประชาธิปัตย์ เสนอชื่อนพ.วรงค์ แต่นพ.วรงค์ ขอถอนตัว พร้อมกล่าวว่า เชื่อว่าหัวหน้าพรรคจะนำพรรคของเราไปสู่ชัยชนะในการเลือกตั้งในอนาคตอันใกล้ แม้คะแนนที่ตนได้ไม่สูงเพียงพอ แต่เป็นเสียงของสมาชิกอีกส่วนหนึ่งที่อยากเห็นการเปลี่ยนแปลงของพรรค  และขอโทษในบางสิ่งที่ตนทำไปอาจล้ำเส้นบ้าง ซึ่งได้พิสูจน์หัวใจของทุกคนที่ขึ้นขบวนรถไฟนี้และเราไม่ลงกลางทาง จึงขอฝากพื้นที่ภาคอีสาน โดยเสนอชื่อนายศุภชัย ศรีหล้า อดีตส.ส.อุบลราชธานี ในตำแหน่งรองหัวหน้าพรรคตามภารกิจ เพราะภาคนี้เรามีส.ส.น้อยมาก ตนเชื่อว่านายศุภขัยจะมีกลยุทธ์ทำงานในภาคอีสาน ,ขณะที่นายชาลี เจริญสุข สมาชิกพรรค เสนอชื่อนายอลงกรณ์ แต่นายอลงกรณ์แจ้งขอถอนตัวเช่นกัน พร้อมกล่าวว่า ตนจากพรรคไป 4 ปี การกลับมาครั้งนี้มีวิบากกรรมมากจริงๆ ตนเคยประกาศที่ จ.เพชรบุรีว่าตนเกิดที่พรรคนี้ ตายที่พรรคนี้ เพราะกว่าจะได้เป็น ส.ส.เพชรบุรี ก็วิบากกรรมเยอะ แต่ในที่สุดก็ปักธงได้ สามารถครองที่นั่งได้ทุกที่นั่งในเพชรบุรี แต่เมื่อนายอภิสิทธิ์ และกก.บห.พรรค ใช้ระบบไพรมารีเป็นครั้งแรกในประวัติศาสตร์ของการเมือง และ 72 ปีของพรรคฯ ตนจึงกลับมาเพื่อสนับสนุนจุดเปลี่ยนแปลงของพรรคและเขื่อจะเป็นจุดเปลี่ยนของประเทศ มีแต่ประชาธิปัตย์เท่านั้นที่จะสร้างประชาธิปไตยได้อย่างแท้จริง  ,จากนั้น ที่ประชุมให้สมาชิกเข้าคูหาเพื่อลงคะแนนเลือกหัวหน้าพรรค โดยมีผู้ใช้สิทธิ์ 259 คน นายอภิสิทธิ์ได้รับเสียงสนับสนุน 96.77 เปอร์เซ็นต์ ตามด้วยเลือกรองหัวหน้าที่รับผิดชอบดูแลพื้นที่ภาคต่างๆ โดยภาคเหนือได้นางศิริวรรณ ปราศจากศัตรู หรือ แม่เลี้ยงติ๊ก อดีตส.ส.แพร่ โดยไร้คู่แข่ง เช่นเดียวกับนายวิฑูร นามบุตร อดีตส.ส.บัญชีรายชื่อ ที่ได้รับเลือกให้เป็นรองหัวหน้าภาคอีสาน โดยที่นายศุภชัย ศรีหล้า ได้ขอถอนตัว ขณะที่นายสาธิต ปิตุเตชะ อดีตส.ส.ระยอง ยังคงได้รับเลือกให้เป็นรองหัวหน้าภาคกลางโดยไม่มีคู่แข่ง ส่วนภาคใต้นายนิพิฏฐ์ อินทรสมบัติ อดีตส.ส.พัทลุง แข่งกับนายวิทยา แก้วภารดัย อดีตส.ส.นครศรีธรรมราช ได้ 38.5% ผลปรากฏว่า นายนิพิฏฐ์ได้รับเลือกด้วยคะแนน 61.02% สำหรับรองหัวหน้าภาคกทม. เป็นการแข่งขันระหว่างนายองอาจ คล้ามไพบูลย์ อดีตส.ส.บัญชีรายชื่อ ได้ 45.55% กับนายสรรเสริญ สะมะลาภา อดีตส.ส.กทม. ได้ 53.06% .
ปชป. จัดประชุมใหญ่วิสามัญเลือก กก.บห.ใหม่ อภิสิทธิ์ฉลุยรักษาเก้าอี้ พร้อมทีมงานรองหัวหน้าภาค ขณที่ วรงค์ - อลงกรณ์ถอนตัว ด้านกลุ่ม นิวเด็มร่วมงาน พีอาร์เปิดโครงการคนรุ่นใหม่ปชป. สำหรับ
พรรคประชาธิปัตย์,ประชุมใหญ่วิสามัญปชป.,โหวตเลือก กก.พรรค,กลุ่มนิวเด็ม,อภิสิทธิ เวชชาชีวะ,ข่าวทั่วไป